घटना 1944 की है। मेरी आयु उस समय 9 वर्ष की थी। जिस जगह यह अद्भुत घटना घटी थी, वह आज पाकिस्तान में है। पाकिस्तान की राजधानी रावलपिंडी से करीब ग्यारह मील दक्षिण पश्चिम में तख्तपड़ी नाम का गाँव था। गाँव में स्वनिर्मित कुछ गुफाएँ थीं। ऐसा कहा जाता है कि अपने वनवास के समय कुछ समय पांडव यहाँ रूके थे। इन गुफाओं में हमेशा कुछ महात्मा आकर ठहरते थे। जिस समय का मैं उल्लेख कर रहा हूँ, यहाँ एक उच्च कोटि के महात्मा अपने एक शिष्य के साथ इन गुफाओं में आये हुए थे।